Komission lausunto EY:n perustamissopimuksen 251 artiklan 2 kohdan kolmannen alakohdan c aladohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä annetun neuvoston direktiivin 80/987/ETY muuttamisesta (komission EY:n perustamissopimuksen 250 (2) artiklan nojalla esittämä) /* KOM/2002/0265 lopull. - COD 2001/0006 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c aladohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä annetun neuvoston direktiivin 80/987/ETY muuttamisesta (komission EY:n perustamissopimuksen 250 (2) artiklan nojalla esittämä) 2001/0006 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c aladohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä annetun neuvoston direktiivin 80/987/ETY muuttamisesta 1. Taustaa Komissio antoi perustamissopimuksen 137 artiklan 2 kohtaan perustuvan edellä mainitun direktiiviehdotuksen parlamentin ja neuvoston käsiteltäväksi 16. tammikuuta 2001. Talous- ja sosiaalikomitea antoi lausuntonsa 30. toukokuuta 2001. Euroopan parlamentti antoi ehdotusta koskevan lausuntonsa ensimmäisessä käsittelyssä 29. marraskuuta 2001. Komissio hyväksyi osan parlamentin tarkistuksista. Se esitti neuvostolle kyseiset tarkistukset sisältävän muutetun ehdotuksen 3. joulukuuta 2001. Neuvosto hyväksyi yhteisen kannan yksimielisesti 18. helmikuuta 2002. Euroopan parlamentti hyväksyi 14. toukokuuta 2002 toisessa käsittelyssä kuusi tarkistusta neuvoston yhteiseen kantaan. Tässä lausunnossa esitetään komission kanta Euroopan parlamentin tarkistuksiin EY:n perustamissopimuksen 251 artiklan 2 kohdan c alakohdan mukaisesti. 2. Komission ehdotuksen tarkoitus Neuvoston direktiivin 80/987/ETY tarkistaminen sen mukauttamiseksi ja parantamiseksi ottamalla huomioon tuomioistuimen oikeuskäytäntö ja kehitys, joka on tuonut esille puutteita ja vajavaisuuksia vuonna 1980 hyväksytyssä tekstissä. 3. Komission lausunto parlamentin esittämistä tarkistuksista 3.1. Komission kannan yhteenveto Komissio on valmis hyväksymään ehdotetut kuusi tarkistusta kokonaisuudessaan. Komission mielestä tarkistukset täydentävät ja parantavat yhteisen kannan tekstiä. 3.2. Parlamentin tarkistukset toisessa käsittelyssä 3.2.1. Hyväksytyt tarkistukset 3.2.1.1. Tarkistus 1 (mahdollisuus rajoittaa palkkaturvajärjestelmän vastuuta) (uusi johdanto-osan kappale) Tarkistuksen tarkoitus on sisällyttää tekstiin johdanto-osan kappale, jolla selkeytetään 4 artiklan 3 kohdan ensimmäistä alakohtaa (ks. jäljempänä tarkistus 5), jonka mukaan jäsenvaltioilla on mahdollisuus asettaa palkkaturvajärjestelmästä enimmäismäärät suoritettaville maksuille. Enimmäismäärät voivat erota toisistaan, mutta niiden on oltava yhteensopivia direktiivin sosiaalisen tavoitteen kanssa. Komissio hyväksyy tarkistuksen, koska se selkeyttää jäsenvaltioille direktiivin 4 artiklan 3 kohdan mukaisesti annettavaa mahdollisuutta. 3.2.1.2. Tarkistus 2 (direktiivin täytäntöönpanoa koskeva kertomus) (uusi johdanto-osan kappale) Tarkistuksella tekstiin lisätään uusi johdanto-osan kappale, jonka tarkoituksena on sisällyttää loppusäännöksiin uusi artikla, joka koskee direktiivin täytäntöönpanosta annettavaa kertomusta (ks. jäljempänä tarkistus 7). Komissio hyväksyy tarkistuksen, koska se liittyy suoraan tarkistukseen 7, jolla loppusäännöksiin sisällytetään uusi artikla. 3.2.1.3 Tarkistus 3 (jäsenvaltioiden mahdollisuus laajentaa direktiivin antamaa suojaa) 1 ARTIKLAN 2 KOHTA (direktiivin 80/987/ETY 2 artiklan 4 kohdan ensimmäinen alakohta) Tarkistuksella pyritään siihen, että 2 artiklan 4 kohdan ensimmäinen alakohdassa katetaan mahdollisimman suuri määrä maksukyvyttömyystilanteita. Tarkoituksena on tehdä tekstiin lisäys, jonka mukaan direktiivi ei estä jäsenvaltioita laajentamasta suojaa tilanteisiin, jotka liittyvät tosiasiassa kokonaan lopetettuihin maksuihin. Koska kyse on mahdollisuudesta, joka ei aiheuta velvoitteita muiden jäsenvaltioiden palkkaturvajärjestelmille kansainvälisissä tilanteissa (8 a artikla), komissio hyväksyy tarkistuksen. 3.2.1.4. Tarkistus 4 (palkkasaatavien maksaminen) 1 ARTIKLAN 2 KOHTA (direktiivin 80/987/ETY 3 artiklan ensimmäinen alakohta) Tarkistuksessa täsmennetään, että jos tästä on säädetty kansallisessa lainsäädännössä, palkkaturvajärjestelmät turvaavat työsuhteen päättymisen yhteydessä maksettavasta erokorvauksesta johtuvien maksamatta olevien työntekijöiden saatavien suorituksen. Komissio hyväksyy tämän 3 artiklan saatavia koskevan tarkennuksen, sikäli kuin tarkoitetut vahingonkorvaukset sisältyvät direktiivin 2 artiklan 2 kohdan mukaiseen palkan käsitteeseen ja kun ne on todella maksettava kansallisen lainsäädännön perusteella. 3.2.1.5. Tarkistus 5 (jäsenvaltioiden mahdollisuus rajoittaa maksuja) 1 ARTIKLAN 3 KOHTA (direktiivin 80/987/ETY 4 artiklan 3 kohdan ensimmäinen alakohta) Tarkistuksella pyritään tarkentamaan, enimmäismäärät, joita jäsenvaltiot voivat asettaa, voivat olla erisuuruisia (ks. tarkistus 1). Komissio hyväksyy tarkistuksen, koska on selvää, että (mahdollisesti erisuuruiset) enimmäismäärät eivät saa alittaa tasoa, joka on yhteensopiva direktiivin sosiaalisen tavoitteen kanssa. 3.2.1.6. Tarkistus 7 (täytäntöönpanoa koskeva raportti) (direktiivin loppusäännösten uusi 3 artikla) Komissio hyväksyy tarkistuksen, jonka mukaan komissio antaa viiden vuoden kuluessa 2 artiklassa mainitusta päivämäärästä kertomuksen direktiivin täytäntöönpanosta ja soveltamisesta. 3.3. Muutettu ehdotus Komissio ei tee muutettua ehdotusta, vaan pyytää neuvostoa ottamaan tämän lausunnon täysin huomioon, kun se tarkastelee parlamentin tarkistuksia.